Nr. L 328/12 De Europæiske Fællesskabers Tidende 20. 12. 94 KOMMISSIONENS FORORDNING (EF) Nr. 3098/94 af 19. december 1994 om ændring af forordning (EØF) nr. 2825/93 om visse gennemførelsesbestem- melser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkohol- holdige drikkevarer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (?), senest ændret ved forordning (EF) nr. 1866/94 ?), særlig artikel 13, stk. 5, og ud fra følgende betragtninger : Det vil i forbindelse med ophævelser eller genindførelser af restitutioner vedrørende eksport til visse tredjelande, som er en følge af situationen på disse markeder eller af aftaler med disse lande, være hensigtsmæssigt at fastsætte en procedure, der gør det muligt at tilpasse den koeffici- ent, der er omhandlet i artikel 4 i Kommissionens forord- ning (EØF) nr. 2825/93 (?), på det tidspunkt, hvor denne ændring får virkning med hensyn til restitutionsberetti- gelsen for visse markeder ; artikel 7 i nævnte forordning fastsætter en sådan tilpasningsprocedure, der først får virk- ning for produktionsåret efter det år, hvor situationen ændrer sig ; derfor bør der foretages en ændring af de pågældende bestemmelser og visse andre bestemmelser vedrørende de procedurer, som medlemsstaternes kompe- tente organer skal følge, og meddelelserne fra disse medlemsstater ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Kom — UDSTEDT FØLGENDE FORORDNING : Artikel 1 I forordning (EØF) nr. 2825/93 foretages ændringer : 1) Artikel 7, stk. 2, affattes således : »2. —Såfremt restitutionen ophæves i medfør af stk. 1 eller genindføres, eller såfremt visse markeder ikke længere er restitutionsberettigede under eksportrestitu- tionsordningen som følge af anvendelsen af en tiltræ- delsesakt eller aftaler med tredjelande, tilpasses den i artikel 4, stk. 1, nævnte koefficient. Denne tilpasning består i, at de mængder, der eksporteres til markeder, for hvilke restitutionen ophæves eller genindføres, henholdsvis alt efter tilfældet fraregnes eller medtages i de samlede eksporterede mængder, der anvendes til beregningen af nævnte koefficient. Den tilpassede koefficient anvendes fra den første dag i den fiskale destillationsperiode, der følger efter ændringen af resti- tutionsberettigelsen for de pågældende markeder.« 2) I artikel 12 indsættes som stk. 4: »4. Såfremt der fastsættes en koefficient, der er tilpasset efter bestemmelserne i artikel 7, stk. 2, skal de erhvervsdrivende, der fra det tidspunkt, hvor denne tilpassede koefficient anvendes, uberettiget har fået udbetalt restitutioner, tilbagebetale disse.« 3) I artikel 18 indsættes som stk. 4: »4. Efter anmodning fra Kommissionen meddeler de berørte medlemsstater ligeledes de oplysninger, der er nødvendige for at anvende den tilpasning af koeffi- cienten, som er omhandlet i artikel 7, stk. 2.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 19. december 1994. () EFT nr. L 181 af 1. 7. 1992, s. 21. (?) EFT nr. L 197 af 30. 7. 1994, s. 1. () EFT nr. L 258 af 16. 10. 1993, s. 6. På Kommissionens vegne René STEICHEN Medlem af Kommissionen